ผมมีต่อมน้ำเหลืองที่คอโตประมาณ 2 เซน 1 ก้อน เเละ ก้อนเล็กๆไม่ถึงเซนอีกในบริเวณเดียวกัน เขาให้ยาปฎิชีวนะมา อยากทราบว่า โดยปกติจะเริ่มยุบในกี่ชั่วโมงครับหรือว่ากี่วัน
สวัสดีค่ะ การมีต่อมน้ำเหลืองที่คอโต อาจจะมีสาเหตุต่างๆเช่น ต่อมน้ำเหลืองโตหลังการอักเสบหรือติดเชื้อบริเวณหู คอ จมูก หรือเป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน หรือถ้าต่อมน้ำเหลืองโตเรื้อรัง อาจต้องหาสาเหตุอื่นๆเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง ร่วมด้วยโดยถ้าเป็นการติดเชื้อที่ต่อมน้ำเหลือง หลังได้ยาปฏิชีวนะที่ตรงกับเชื้อที่เป็น อาการควรจะค่อยๆดีขึ้นภายใน 72 ชั่วโมง และเมื่อกินยาครบตามแพทย์สั่ง อาการควรจะใกล้หายสนิทแนะนำสังเกตอาการหลังใช้ยา ถ้ายังไม่หายขาด ต่อมน้ำเหลืองโตเรื้อรัง ควรกลับไปพบแพทย์